د صدر زرداري د تحفظ مشر افسر کراچۍ چاؤدنه کې وژل شوی
د بلال شیخ په حقله ویل کیږي چې وړاندې پې هم دوه قاتلانه حملې شوي وې. هغه د پاکستان پیپلزپارټۍ سرگرم غړی وو او د صدر زرداري د ډیر اعتماد په وجه د صدر او کراچۍ کې د بلاول هاؤس د تحفظ مشر مامور وو
پوليس وائي دشورو په ورځ دسندهـ صوبې سرښار کراچۍ کې دپاکستان دصدر اصف علي زرداري په چيف سيکورټي افسر شوې يوه شکمنه ځانمرگي حمله کې درې کسان وژل شوي دي. په ګرومندر سيمه کې شوې دغه زورداره چاؤدنه کې ١١ کسان ژوبل شوي هم دي. سپرنټډنټ پوليس عثمان باجوه ددغه پيښې په اړه وئيلي دي چې دصدر دچيف سيکورټي افسر بلال شيخ پشمول بمي حمله کې درې کسان وژل شوي دي. بلال شيخ په سندهـ صوبه کې دواکمن گوند پاکستان پيپلز پارټۍ يو فعاله غړى هم ؤ. په کراچۍ کې دصدر زرداري دشخصي کور، بلاول هاؤس يو وياند پخلى کړى چې دغه پيښه کې بلال شيخ وژل شوى دى، چاؤدنه کې دشيخ ډرائيور هم وژل شوى دى. باجوه وويل چې دغه حمله ځانمرگى بريد ښکاري اؤ دحملې هدف دبلال شيخ گاډى ؤ. چارواکي وائي په ژوبل شوؤ کې شپږ پوليس افسران اؤ دايف ائي اى عمله هم شامله ده، ژوبل کسان دعلاج لپاره يو نزدې هسپتال ته رسول شوي اؤ دغلته ايمرجنسي لگول شوې ده. وئيل کيږي بلال شيخ دصدر اصف علي زرداري يو باوري ملگرى ؤ، اؤ له دې وړاندې په کراچۍ کې دصدر زرداري دکور انچارج پاتې شوى ؤ اؤ هغه په کراچۍ کې دصدر اصف علي زرداري دځوې بلاول بهټو زرداري دامنيت دنده هم لرله. کله چې په ١٨م اکتوبر،٢٠٠٧م کې کراچۍ ته دصدر زرداري وژل شوې ميرمن اؤ پاکستان پخوانۍ وزيراعظمه بې نظير بهټودجلاوطنۍ څخه راستنه شوه نو شيخ په هاغه وخت کې دبې نظير بهټو دسيکورټي انچارج ؤ. دپاکستان دسرکاري ميډيا ترمخه صدر زرداري اؤ وزيراعظم ميا محمد نواز شريف ددغه پيښې سخته غندنه کړې ده. دغه حمله په داسې وخت کې شوې ده چې پاکستان کې دزيارت په ورځ دروژې دمقدس مياشتې پيل کيږي. باجوه وئيلي دي چې شيخ اؤ دهغه ډرائيور درمضان په رارسيدو دسودسودااخستو لپاره تللي وؤ ، چې دهغوي گاډى په نخښه شو. نوموړي وويل له دې وړاندې هغه په دغه لاره کله هم نۀ ؤ راغلى اؤ ورسره به سيکورټي هم وه. له دې وړاندې شيخ ددوؤ حملو څخه ژوندى وتلى ؤ. تر دې دمه چا ددغه حملې ذمه واري په غاړه نۀ ده اخستې ، خو په تيرو وختونو کې دپاکستاني طالبانو تحريک دپاکستان پيپلز پارټۍ په کارکوونکو حملې کړي اؤ ادعا کوي چې دغه گوند سيکولر نظريات لري.